ਰਘਵੀਰ ਬੋਲੀ
ਰਘਵੀਰ ਬੋਲੀ (ਜਨਮ 20 ਨਵੰਬਰ 1987) ਇੱਕ ਭਾਰਤੀ ਅਦਾਕਾਰ ਥੀਏਟਰ ਆਰਟਿਸਟ ਤੇ ਗਾਇਕ ਹੈ। ਉਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ 2011 ਵਿੱਚ ਇੱਕ ਟੀਵੀ ਪ੍ਰੋਗਰਾਮ ਲਾਫਟਰ ਦਾ ਮਾਸਟਰ ਨਾਲ਼ ਕੀਤੀ ਤੇ ਪਹਿਲੀ ਫ਼ਿਲਮ ਯਾਰ ਪ੍ਰਦੇਸੀ ਨਾਲ 2012 ਵਿੱਚ ਕੀਤੀ।

ਮੁੱਢਲਾ ਜੀਵਨ

ਰਘਵੀਰ ਬੋਲੀ ਦਾ ਜਨਮ 20 ਨਵੰਬਰ 1987 ਨੂੰ ਬਰਨਾਲਾ ਦੇ ਪਿੰਡ ਹਰੀਗੜ੍ਹ ਵਿੱਚ ਹੋਇਆ। ਉਸਦੇ ਪਿਤਾ ਦਾ ਨਾਮ ਸਰਦਾਰ ਪ੍ਰੀਤਮ ਸਿੰਘ ਅਤੇ ਮਾਤਾ ਦਾ ਨਾਮ ਮਨਜੀਤ ਕੌਰ ਹੈ। ਉਸਦਾ ਇੱਕ ਛੋਟਾ ਭਰਾ ਰਣਬੀਰ ਸਿੰਘ ਵੀ ਹੈ। ਬਚਪਨ ਤੋਂ ਹੀ ਰਘਵੀਰ ਨੂੰ ਗਾਉਣ ਤੇ ਨਕਲਾਂ ਕਰਕੇ ਲੋਕਾਂ ਨੂੰ ਹਸਾਉਣ ਦਾ ਸ਼ੌਕ ਸੀ, ਪਹਿਲਾਂ ਪਿੰਡ ਫਿਰ ਸਕੂਲ ਤੇ ਫਿਰ ਕਾਲਜ- ਯੂਨੀਵਰਸਿਟੀਆਂ ਵਿੱਚ ਰਘਵੀਰ ਨੇ ਥੀਏਟਰ, ਸੰਗੀਤ ਤੇ ਪੰਜਾਬੀ ਲੋਕ ਨਾਚਾਂ ਦੀਆਂ ਵੰਨਗੀਆਂ  ਵਿੱਚ ਅਨੇਕਾਂ ਸੋਨੇ-ਚਾਂਦੀ ਦੇ ਤਗ਼ਮੇ ਜਿੱਤੇ। ਭੰਗੜੇ ਵਿੱਚ ਬੋਲੀਆਂ ਪਾਉਣ ਕਰਕੇ ਹੀ ਰਘਵੀਰ ਨੂੰ ‘’ਬੋਲੀ’’ ਨਾਮ ਨਾਲ ਤਖੱਲ਼ਸ ਮਿਲਿਆ ।
ਫਿਰ ਉਸਨੇ ਪੀ ਟੀ ਸੀ ਪੰਜਾਬੀ ਚੈਨਲ ਉੱਪਰ ਚੱਲਦੇ ਹਾਸਰਸ ਪ੍ਰੋਗਰਾਮ “ਲਾਫਟਰ ਦਾ ਮਾਸਟਰ 1“ ਵਿੱਚ ਹਿੱਸਾ ਲਿਆ ਤੇ ਇਸ ਪ੍ਰੋਗਰਾਮ ਦਾ ਰਨਰ ਅੱਪ ਰਿਹਾ। ਇਸੇ ਦੌਰਾਨ ਰਘਵੀਰ ਨੇ ਪੰਜਾਬੀ ਅਦਾਕਾਰ ਬੀਨੂ ਢਿੱਲੋਂ ਨਾਲ ਮਿਲਕੇ ਕਨੇਡਾ, ਅਮਰੀਕਾ, ਆਸਰਰੇਲੀਆ, ਨਿਊਜੀਲੈਂਡ ਤੇ ਯੂਰਪ ਵਿੱਚ ਵੀ ਕਈ ਸਾਲ ਕਾਮੇਡੀ ਨਾਟਕ ਕੀਤੇ। ਉਸਤੋਂ ਬਾਅਦ ਉਸਨੂੰ ਉਸਦੀ ਪਹਿਲੀ ਪੰਜਾਬੀ ਫ਼ਿਲਮ ਯਾਰ ਪ੍ਰਦੇਸੀ ਮਿਲੀ। ਰਘਵੀਰ ਅੱਜਕੱਲ ਚੰਡੀਗੜ ਵਿੱਚ ਰਹਿੰਦਾ ਹੈ ।

ਪੜਾਈ
ਰਘਵੀਰ ਨੇ ਆਪਣੀ ਮੁੱਢਲੀ ਪੜ੍ਹਾਈ ਆਪਣੇ ਪਿੰਡ ਦੇ ਸਕੂਲ ਵਿੱਚ ਅਤੇ ਐੱਸ ਡੀ ਸਕੂਲ ਬਰਨਾਲਾ ਤੋਂ ਬਾਰਵੀਂ ਕੀਤੀ ਅਤੇ ਫਿਰ ਉਚੇਰੀ ਪੜਾਈ ਲਈ ਪੰਜਾਬੀ ਯੂਨੀਵਰਸਿਟੀ ਆ ਗਿਆ। ਪੰਜਾਬੀ ਯੂਨੀਵਰਸਿਟੀ ਤੋਂ ਉਸਨੇ ਕੱਥਕ ਡਾਂਸ , ਥੀਏਟਰ ਤੇ ਸੰਗੀਤ (ਪਰਫੋਰਮਿੰਗ ਆਰਟ) ਦੀ ਡਿਗਰੀ ਪ੍ਰਾਪਤ ਕੀਤੀ ਤੇ ਫਿਰ ਪੰਜਾਬੀ ਐੱਮ ਏ ਕੀਤੀ ।
ਇਸੇ ਦੌਰਾਨ ਰਘਵੀਰ ਨੇ ਕਾਲਜ- ਯੂਨੀ ਵਿੱਚ ਬਹੁਤ ਸਾਲ ਥੀਏਟਰ ਕੀਤਾ ਤੇ ਰੈਪਟਰੀ ਥੀਏਟਰ ਵਿਭਾਗ ਵਿੱਚ ਬਤੌਰ ਅਦਾਕਾਰ ਲੱਗਭੱਗ 2-3 ਸਾਲ ਕੰਮ ਕੀਤਾ।

ਫ਼ਿਲਮ ਕੈਰੀਅਰ
ਰਘਵੀਰ ਬੋਲੀ ਨੇ ਆਪਣੇ ਫ਼ਿਲਮੀ ਕੈਰੀਅਰ ਦੀ ਸ਼ੁਰੂਆਤ ਯਾਰ ਪ੍ਰਦੇਸੀ ਫ਼ਿਲਮ ਨਾਲ ਕੀਤੀ। ਉਸ ਤੋਂ ਬਾਅਦ ਉਸਨੇ ਮੰਜੇ ਬਿਸਤਰੇ, ,ਯਾਰਾ ਵੇ, ਸ਼ਾਵਾ ਨੀ ਗਿਰਧਾਰੀ ਲਾਲ, ਗਲਵੱਕੜੀ ਆਦਿ ਫਿਲਮਾਂ ਵਿੱਚ ਕੰਮ ਕੀਤਾ। ਵੈੱਬ ਸੀਰੀਜ ਜਿਲਾ ਸੰਗਰੂਰ ਵਿੱਚ ਆਪਣੇ ਕੰਮ ਕਰਕੇ ਕੰਮ ਕਰਕੇ ਉਸਨੂੰ ਪੰਜਾਬੀ ਸਿਨੇਮਾ ਵਿੱਚ ਪ੍ਰਸਿੱਧੀ ਮਿਲੀ।

ਸੰਗੀਤਕ ਕੈਰੀਅਰ
ਰਘਵੀਰ ਬੋਲੀ ਨੇ ਆਪਣੇ ਸੰਗੀਤਕ ਸਫ਼ਰ ਦੀ ਸ਼ੁਰੂਆਤ ਸਿੰਗਲ ਗੀਤ ਫਾੜੀ-ਫਾੜੀ ਨਾਲ਼ ਕੀਤੀ। ਇਹ ਗੀਤ ਨੈਕਸਟ ਲੈਵਲ ਕੰਪਨੀ ਵੱਲੋਂ ਪੇਸ਼ ਕੀਤਾ ਗਿਆ ਸੀ ਤੇ ਇਸਨੂੰ ਰਾਜ ਕਾਕੜਾ ਨੇ  ਲਿਖਿਆ ਸੀ। ਉਸਤੋਂ ਬਾਅਦ ਰੈਪਰ ਬੋਹੇਮੀਆ ਨਾਲ਼ ਉਸਦਾ ਅਗਲਾ ਗੀਤ ਮੁੰਡੇ ਮਰ ਜਾਣਗੇ ਆਇਆ। ਜਿਸਨੂੰ ਹੈਪੀ ਰਾਏਕੋਟੀ ਨੇ ਲਿਖਿਆ ਸੀ।

ਟੀਵੀ ਪੋਗਰਾਮ

 2011 - ਲਾਫਟਰ ਦਾ ਮਾਸਟਰ 1  - ( ਪ੍ਰਤੀਯੋਗੀ  ਰਨਰ ਅੱਪ ) 
 2012-13 - ਲਫਟਰ ਦਾ ਮਾਸਟਰ 2-3 (ਐਂਕਰ ਤੇ ਅਦਾਕਾਰ) 
 2013-14 ਲਾਫਟਰ ਦੇ ਹੀਰੋ - (ਅਦਾਕਾਰ-ਕਾਮੇਡੀਅਨ)

ਪੁਰਸਕਾਰ ਅਤੇ ਨਾਮਜ਼ਦਗੀਆਂ

ਹਵਾਲੇ

ਬਾਹਰੀ ਲਿੰਕ

ਜਨਮ 1987
ਪੰਜਾਬੀ ਗਾਇਕ
ਜ਼ਿੰਦਾ ਲੋਕ
ਪੰਜਾਬੀ ਅਦਾਕਾਰ
ਬਰਨਾਲਾ ਜ਼ਿਲ੍ਹੇ ਦੇ ਲੋਕ